জমজম কূপ
জমজম কুয়া () হল মক্কায় মসজিদুল হারামের অভ্যন্তরে অবস্থিত একটি কুয়া। এটি কাবা থেকে ২০ মি (৬৬ ফুট) দূরে অবস্থিত। ইসলামি বর্ণনা অনুযায়ী, নবী ইবরাহিম (আ) তার স্ত্রী হাজেরা (আ) ও শিশুপুত্র ইসমাইল (আ) কে মরুভূমিতে রেখে আসার পর জিবরাঈল (আ) এর পায়ের আঘাতে এর সৃষ্টি হয়।
মসজিদুল হারামে আগত লোকেরা এখান থেকে পানি পান করে।
মাগরিবি মহল্লা
মাগরিবি মহল্লা ( "হারাত আল-মাগারিবা", , "সখুনাত হামাগরাবিম") ছিল জেরুজালেমের পুরনো শহরের দক্ষিণপূর্বে অবস্থিত ৭৭০ বছর পুরনো একটি মহল্লা। এর পূর্বে হারাম আল শরিফের পশ্চিম দেয়াল, দক্ষিণে বাব আল-মাগরিবিসহ পুরনো শহরের দেয়াল ও পশ্চিমে ইহুদি মহল্লা অবস্থিত ছিল। এটি মূলত উত্তরের মুসলিম মহল্লার বর্ধিতাংশ। ১২শ শতাব্দীতে সুলতান সালাহউদ্দিনের এক ছেলে এই মহল্লা প্রতিষ্ঠা করেছিলেন।